b"\n_START_ARTICLE_\nLlocnou de Sant Jeroni\n_START_SECTION_\nHist\xc3\xb2ria\n_START_PARAGRAPH_\nRecents excavacions fetes al jaciment conegut com La Vinya de la Guapa, datat en els anys 40-80 han tret a la llum deixalles romanes. Romana tamb\xc3\xa9 \xc3\xa9s la vil\xc2\xb7la de la Sort on s'han fet importants troballes cer\xc3\xa0miques. El poble, per\xc3\xb2, t\xc3\xa9 el seu origen en una alqueria \xc3\xa0rab anomenada el R\xc3\xa0fol o Rafalet de Bonamira, al voltant de la qual es poden trobar senyals d'ibers i romans i que el 1361 pertanyia a Xim\xc3\xa9n P\xc3\xa9rez d'Aren\xc3\xb3s. Aquest va vendre-la a Arnau Sarina, posteriorment pass\xc3\xa0 als ducs de Gandia que la donaren, el 1424, al monestir de Sant Jeroni de Cotalba._NEWLINE_En 1505 els moriscos abandonaren el Rafalet, en 1609, despr\xc3\xa9s del definitiu despoblament de l'antic empla\xc3\xa7ament, els monjos donen carta pobla a tretze fam\xc3\xadlies d'Alfauir i dues de Castellonet per a repoblar en la part de baix del terme, la qual cosa dona perfecta explicaci\xc3\xb3 al top\xc3\xb2nim del poble._NEWLINE_A les primeries del segle XX els Pobils, que posse\xc3\xafen l'alm\xc3\xa0ssera, i els Tonets, comerciants de vi, eren les fam\xc3\xadlies m\xc3\xa9s poderoses del poble. Fins a 1953 no va assolir la independ\xc3\xa8ncia eclesi\xc3\xa0stica de la parr\xc3\xb2quia d'Almiser\xc3\xa0, de qu\xc3\xa8 era annex.\n_START_SECTION_\nEconomia i demografia\n_START_PARAGRAPH_\nEl gentilici dels seus 568 habitants (padr\xc3\xb3 de 2004) \xc3\xa9s llocnouins. L'economia local es basa en l'agricultura dels c\xc3\xadtrics i tamb\xc3\xa9, per la situaci\xc3\xb3 geogr\xc3\xa0fica del poble hi ha molts llocnouins dedicats al transport.\n_START_SECTION_\nGeografia\n_START_PARAGRAPH_\nEn els seus 6,5 km\xc2\xb2 de terme, situat en els contraforts de la serra d'Ador i regat pel Vernissa, trobem les partides de la Cuta i l'Ombria on s'ha constitu\xc3\xaft la tradicional reserva natural de bosc i de terrenys de conreu guanyats a la muntanya i tamb\xc3\xa9 hi ha moltes fonts.\n_START_SECTION_\nFestes Patronals\n_START_PARAGRAPH_\nCelebra les seues festes patronales del 12 al 16 d'agost en honor a Sant Jeroni, la Mare de D\xc3\xa9u del Carmen, la Mare de D\xc3\xa9u d'Agost i Sant Roc."